

**РЕПУБЛИКА СРБИЈА**

**ЈАВНИ ИЗВРШИТЕЉ КАТАРИНА СИМИЋ**

**Ваљево, Мишарска бр. 6**

**Пословни број. ИИ 241/20**

**Дана: 31.12.2024. године**

Јавни извршитељ Катарина Симић, у извршном поступку извршног повериоцa **ОТП БАНКА СРБИЈА АД НОВИ САД,** Нови Сад, ул. Трг Слободе 5, МБ 08603537, ПИБ 100584604, чији је пуномоћник адв. Др Небојша Станковић, Ниш, Обреновићева 36/4, против извршног дужника **Јордан (Радован) Петрић,** Ваљево, Попучке бб, ЈМБГ 2004962770013, ради намирења потраживања, донео је

З А К Љ У Ч А К

Оглашава се **ДРУГА ЈАВНА ПРОДАЈА** непокретности у својини извршног дужника **Јордан (Радован) Петрић,** Ваљево, Попучке бб, ЈМБГ 2004962770013, путем усменог јавног надметања, и то за:

* **земљиште под зградом и другим објектом** површине 36м2, **земљиште под зградом и другим објектом** површине 346м2, **земљиште уз зграду и други објекат** површине 154м2, **њива 3. класе** површине 1875м2, све на катастарској парцели бр. 2262/4, КО Попучке, која је уписана у Лист непокретности бр. 1892 КО Попучке, власничког удела **5/12** идеалног дела у приватној својини, **породичну стамбену зграду** површине 36м2, власничког удела **5/6** идеалног дела у приватној својини, укупна процењена вредност удела свих непокретности износи 836.673,00 динара, а почетна цена чини 30% процењене вредности и износи **418.336,50 динара.**

На непокретностима које су предмет продаје постоје уписани терети забележбе решења о извршењу по ком се води овај извршни поступак.

На истим непокретностима постоје сувласници непокретности, који су лица са законским правом прече куповине. Уписани терети се бришу након куповине, односно након досуђења предметних непокретности, а у складу са чланом 111. Закона о извршењу и обезбеђењу („Сл. гласник РС“ 31/2011).

Јавна продаја одржаће се дана **30.01.2025. године** са почетком у **10:00 часова** на адреси канцеларије јавног извршитеља у ул. Мишарска 6, Ваљево, те се овим Закључком позивате на продају.

Заинтересовани купци су обавезни најкасније до дана 30.01.2025. године да уплате на име јемства **10% од процењене вредности ствари** за коју ће се надметати на јавној продаји, на депозитни рачун јавног извршитеља Катарине Симић бр. 205-272931-72 код Комерцијалне банке а.д. Београд, са напоменом „јемство за учествовање на јавном надметању у предмету посл. бр. И.И. 241/20” и да јавном извршитељу доставе доказ о уплаћеном јемству, а лица која претходно нису положила јемство не могу учествовати на јавном надметању.

У случају да на јавној продаји учествује више лица са уплаћеним јемством, а јавни извршитељ додели предметну непокретност најповољнијем понуђачу, јемство другог и трећег понуђача се задржава до уплате укупног износа купопродајне цене од стране најповољнијег понуђача у року од 15 (петнаест) дана.

Купац коме се додели непокретност дужан је да положи цену, по којој се иста прода у року од 15 (петнаест) дана, од дана закључења јавне продаје на којој је купцу додељена непокретност. Порези и таксе које се плаћају услед преноса права својине на предметној непокретности падају на терет купца.

Ако најповољнији понудилац с јавног надметања не плати понуђену цену у датом року, јавни извршитељ ће закључком огласити да је продаја без дејства према њему и непокретност ће доделити другом по реду најповољнијем понудиоцу, који ће имати исти рок за плаћање понуђене цене као у овом закључку, и тако редом док се не исцрпе сви понудиоци са списка из закључка о додељивању непокретности.

Исто правило се примењује и ако ималац права прече куповине изјави да купује непокретност под истим условима као најповољнији понудилац.

Овај закључак објавиће се на огласној табли, електронској огласној табли Основног суда у Ваљеву и електронској огласној табли Коморе јавних извршитеља. Извршни поверилац има право закључак објавити у средствима јавног обавештења о свом трошку, као и да о закључку обавести посреднике у продаји.

Заинтересована лица могу видети непокретности које су предмет продаје у Ваљеву, на адреси Попучке бб, а што је извршни дужник под претњом законских последица у обавези дозволити.

|  |  |  |
| --- | --- | --- |
| **Поука о правном леку:**  Против овог закључкa приговор није дозвољен. |  | **ЈАВНИ ИЗВРШИТЕЉ**  \_\_\_\_\_\_\_\_\_\_\_\_\_\_\_\_  Катарина Симић |